Rikunarita-ORG/Wikinium huggingface dataset:
# Velodromas

Uždaras velodromas Australijoje.
Atviras velodromas Klaipėdoje.
**Velodromas** – sporto arena arba stadionas, skirtas dviračių treko varžyboms.

## Istorija

Pirmieji velodromai pradėti statyti XIX a. viduryje. Dažniausiai statyti šalia lengvosios atletikos stadionų. Dėl standartizacijos stokos visi pirmieji velodromai skiriasi savo išmatavimais ir posūkiais. XIX a. pabaigoje pradėti statyti ir pirmieji uždarų patalpų velodromai su medinėmis grindimis. Velodromai naudojami ir nuo pirmųjų 1896 m. olimpinių žaidynių.

## Šiuolaikinis velodromas

Dabartinės dviračių varžybos nebevykdomos velodromų stadionuose ir persikėlė į uždarų patalpų velodromus-arenas. Standartine trasa tapo 250 m pailgo ovalo formos takelis su 180 laipsnių posūkiais galuose. Trasos grindinys – medinis. Takelis žymimas keturiomis linijomis: storąją mėlyną (apšilimo vieta, leidžiama važiuoti kai kuriose rungtyse), juoda linija (treko išmatavimo skaičiavimo linija), raudona linija (sprinto linija, optimaliausio greičio ruožas tarp juodos ir raudonos linijų), bei plonoji mėlyna linija (stajerių linija, naudojama kai kuriose rungtyse).

## Lietuvoje

1979 m. Klaipėdoje atidarytas atviras velodromas. 2008 m. Panevėžyje atidarytas pirmasis Baltijos šalyse uždarų patalpų velodromas – Cido arena. 2012 m. jame surengtas Europos treko čempionatas.
# Kim Clijsters

**Kim Clijsters**|  |
| **Šalis** |  Belgija |
| **Gyvenamoji vieta** | Bri, Belgija |
| **Gimimo data** |  1983 m. birželio 8 d. |
| **Gimimo vieta** | Bilzenas, Belgija |
| **Ūgis** | 1,74 m |
| **Svoris** | 68 kg |
| **Profesionaliame sporte nuo** | 1997 m. rugpjūčio 17 d. |
| **Žaidžia** | Dešine ranka |
| **Karjeros pajamos** | $16 393 081 |
| **Vienetų varžybos** |
| **Karjeros rekordas:** | 428–104 |
| **Karjeros titulai:** | 45 |
| **Aukščiausias reitingas:** | No. 1 (2003 m. rugpjūčio 11 d.) |
| **Didžiojo Kirčio turnyrų rezultatai** |
| Australian Open | **F** (2004) |
| French Open | **F** (2001, 2003) |
| Vimbldonas | **SF** (2003, 2006) |
| US Open | **W** (2005, 2009) |
| **Dvejetų varžybos** |
| **Karjeros rekordas:** | 129–50 |
| **Karjeros titulai:** | 11 WTA, 3 ITF |
| **Aukščiausias reitingas:** | Nr. 1 (2003 m. rugpjūčio 4 d.) |
| Šablonas paskutinį kartą taisytas: 2009 m. rugsėjo 14 d.. |

**Kim Klaisters** (pranc. *Kim Clijsters*; g. 1983 m. birželio 8 d.) – Belgijos tenisininkė, buvusi pirma pasaulio raketė.

2007 m. liepos 13 d. ištekėjo už amerikiečio krepšininko Briano Lyncho. 2008 m. vasario 27 d. ji pagimdė dukrą Jadą Ellie Belgijos Tongeren mieste. Nerungtyniavo nuo 2007 m. gegužės 6 d. iki 2009 m. rugpjūčio 11 d.

2009 m. rugsėjo 13 dieną neturėdama skirstymo rango laimėjo US Open turnyrą JAV. Po turnyro teniso klasifikacijoje ji pakilo į 19-ą vietą pasaulyje. Klaisters tapo pirma mama nuo 1980 metų, kuri laimėjo Didžiojo Kirčio turnyrą (Evonne Goolagong Cawley laimėjo Wimbledon 1980-ais metais).

## Statistika

### Didžiojo Kirčio Turnyrų Finalai (6)

#### Pergalės (2)

| **Metai** | **Turnyras** | **Varžovas finale** | **Rezultatas finale** |
| 2005 | US Open |  Mary Pierce | 6–3, 6-1 |
| 2009 | US Open |  Caroline Wozniacki | 7–5, 6-3 |

### Pralaimėjimai (4)

| **Metai** | **Turnyras** | **Varžovas finale** | **Rezultatas finale** |
| 2001 | Roland Garros |  Jennifer Capriati | 1-6, 6-4, 12-10 |
| 2003 | Roland Garros |  Justine Henin | 6-0, 6-4 |
| 2003 | US Open |  Justine Henin | 7-5, 6-1 |
| 2004 | Australian Open |  Justine Henin | 6-3, 4-6, 6-3 |
# Suzanne Lenglen

Suzanne Lenglen (fotografija, data nežinoma)
**Suzanne Rachelle Flora Lenglen** (pranc. *Suzanne Rachel Flore Lenglen*; 1899 m. gegužės 24 d. Kompjenė – 1938 m. liepos 4 d. Paryžiuje) – Prancūzijos tenisininkė, 1920 m. dukart Olimpinė čempionė, daugiau nei trisdešimt kartų nugalėjusi Didžiojo kirčio turnyruose pavieniuose, moterų dvejetų ir mišrių dvejetų turnyruose. Tarptautinės teniso šlovės muziejaus narė.

## Literatūra

* Allison Danzig. Suzanne Lenglen // Bud Collins' Tennis Encyclopedia / Bud Collins, Zander Hollander (Eds.). — Detroit, MI: Visible Ink Press, 1997. — P. 97—99. — ISBN 1-57859-000-0.

## Šaltiniai

## Nuorodos

* Suzanne Lenglen profilis Tarptautinės teniso šlovės muziejaus tinklapyje